**Logo, company name

Description automatically generated**

**Bókafundur Epsilondeildar haldinn heima hjá Ernu Epsilonsystur okkar að Laugaskarði 2 í Hveragerði laugardaginn 18. Janúar kl. 10:00**

Margrét formaður setti fund og óskaði systrum gleðilegs nýs árs og kveikti á kertum vináttu trúmennsku og hjálpsemi.

Ernu var sérstaklega þakkað fyrir að bjóða fram heimili sitt fyrir bókafundinn og voru systur sammála um að það væri skemmtilegt að hittast í heimahúsi sérstaklega á bókarfundi og leggja til kaffibrauð á sameiginlegt kaffiborð.

Eydís Katla sá um nafnakall og sendu systur góðar kveðjur til þeirra sem ekki voru mættar. Guðlaug las upp fundargerð síðasta fundar.

Margrét fór yfir dagsetningar á næstu fundum sem eru:

* Bókafundur var laugardaginn 18. Jan í Hveragerði
* Fimmtudaginn 20. Mars verður fundur í Þorlákshöfn kl 17 eða 17:30
* Afmælisferð í Borgarnes laugardaginn 26. Apríl –systur beðnar að taka allan daginn frá.
* Afmælisþing 10-11 maí í RVK

**Skipun ritnefndar fyrir hönd Epsilondeildar vegna 50 ára afmælis DKG**

Margrét sagði frá að skipa þyrfti ritnefnd til þess að taka saman 50 ára sögu DKG á Íslandi. Saga deildanna er mikilvægur þáttur í því samhengi. Ritnefndin kallar síðan eftir kafla frá hverri deild. Útbúinn verður rammi til að vinna eftir, til að samræma skrifin. Fundargerðir deildanna, síður deildar á dkg.is og facebook koma að góðu gagni en einnig þurfum við að athuga með gamlar og nýjar hópmyndir. Þær systur sem buðu sig fram í þetta verkefni eru: Erna, Vera, Elínborg og Sigríður Guttormsd

Einnig auglýsir ritnefnd Landsambandsins eftir konu/konum til að starfa í ritnefnd vegna forfalla úr nefndinni auk þess sem vantar konur til að taka að sér afmörkuð verkefni eins og prófarkarlestur, yfirferð og umbrot ritsins og til að taka saman nafnaskrá sem verður aftast í ritinu. Margrét ræðir við þær sem tilnefndar voru en þær eru: Tilnefndar voru Björg og Rósamunda

Tilnefndar í Prófarkalestur: Margrét Ísaksdóttir. Yfirlestur: Guðrún Sigríks

Undirbúningsnefnd sem í voru Elín, Erna, Guja, Margrét Ísaks og Vera þakkað og færðar rósir.

**Bókaumræður**

**Vatn á blómin.** Höfundur: Valerie Perrin. Violet er kirkjugarðsvörður í litlu þorpi í Frakklandi. Þegar sársaukafull fortíðin ryðst óvænt inn í friðsælt líf hennar neyðist hún til að rifja upp leiðina til heilunar og bata. Þetta er hrífandi saga um sorg og seiglu, einmanaleika og lífsfyllingu, móðurást og vináttu.

**Duna, saga kvikmyndargerðarkonu.** Höfundur: Guðný Halldórsdóttir. Skemmtileg bók um ævintýranlegt líf Guðnýjar og ástríðu hennar fyrir kvikmyndum. Hún ólst upp að Gljúfrasteini og nefnir margar minningar þaðan s.s að þær systur hafi alltaf verið í uppvaskinu vegna þess að alltaf var mikill gestagangur á heimilinu.

**Náðarstund.** Höfundur: Hanna Kent: Hér er dregin upp margræð mynd af íslenskum raunveruleika, harðri lífsbaráttu, drungalegu myrkri og björtum nóttum, heitum tilfinningum og hörmulegum örlögum

**Einmana** tengsl og tilgangur í heimi vaxandi einsemdar  Höfundur: Aðalbjörg Stefanía Helgadóttir:Einmannaleiki getur birst hjá okkur öllum, unglingum sem öldruðum Ath kaflann : Notum allt kremið.Tími okkar hér á jöðu er ekki takmarkalaus, notum allt kremið. Við erum öll merkileg eins og við erum.

**Vending**.Höfundur:Gunnar Hersveinn. Bók fyrir fólk sem vill endurmóta líf sitt, velja sér gildi, efla kosti og dempa ókosti. Fólk sem vill tileinka sér vínlausan lífsstíl, bæta sjálfsskilning og ná árangri. Bókin fjallar um hvað þarf til þegar venda á kvæði sínu í kross Að lifa vínlausu lífi, hvernig höfundi tókst að hætta að drekka áfengi.

**Frá Hollywood til heilunar.**Höfundar: Guðný Þórunn Magnúsdóttir og Jóhanna Jónasardóttir: Áhrifamikil frásögn af lífshlaupi Jóhönnu, sem ung að árum þurfti að kljást við ótal erfiðar áskoranir og áföll; sorg, missi, einelti og átröskun ásamt öðrum veikindum, bæði líkamlegum og andlegum. Hún var tvíburi sem var alltaf í skugga látinnar systur.

**Geðhvörf fyrir byrjendur. Gefin út af Landsspítalanum** myndskreytt handbók sem svarar ýmsum spurningum fólks með nýgreind geðhvörf og aðstandenda þeirra. Bókin leggur áherslu á von, lífsgæði, tilgang með lífinu, valdeflingu notenda og leiðir til bata.Bók sem ætti að vera til í hverjum skóla.

**Börn í Reykjavík. Höfundur:**Guðjón Friðriksson Bókin lýsir lífi barnanna í Reykjavík frá því seint á 19. öld til okkar daga. Börnin birtast okkur á hvunndagsfötum og sparibúin, sagt er frá leikjum þeirra og námi, frístundum og félagsstarfi, skemmtunum og margvíslegum skyldum. Bókin er endalaus uppspretta fróðleiks og skemmtun.

**Móðurást,** Höfundur: Kristín ÓmarsdóttirMóðurást: Oddný er skálduð saga langömmu Kristínar Ómarsdóttur, konu sem ólst upp í Biskupstungum á ofanverðri nítjándu öld; einstæð, djúpvitur og töfrum slungin frásögn sem fetar á mörkum hins skáldlega og hversdagslega

**Listdans á Íslandi Höfundur Ingibjörg Björnsdóttir** Rakin er saga þeirra stúlkna sem ruddu listdansi braut hér á landi, þeirri aðstöðu sem honum var búin og móttökunum sem hin unga listgrein hlaut í íslensku samfélagi. Fjallað er um stofnun Listdansskóla Þjóðleikhússins 1952, þann litríka hóp ballettmeistara sem þar starfaði og sagt frá fjölmörgum listdanssýningum fyrri ára Bók sem vekur upp marga og góðar minningar hjá systur en móðir hennar var listdansari.

**Óvæntur ferðafélagi.**Höfundur Eiríkur Bergmann Dag einn tók heimur alþjóðlega fræðimannsins Eiríks Bergmanns upp á því að lokast, veröldin fjötraðist í neti landamæratálmana og vegabréfa. Á sama tíma og hann var líka læstur inni í kófinu birtist skyndilega alvarlegur kvilli, severe tinnitus disorder. Eiríkur gaf kvillanum nafnið Tína og fór að halda dagbók um ástandið.

Þessi bók er ferðasaga í mörgum skilningi. Um ferðalagið með Tínu, frá ótta til sáttar, lífsferðalag frá ungdómsárum til þroska

**Útkallsbækur.**Höfundur: Óttar Guðmundsson.**Bækur** sem lesendur leggja ekki frá sér fyrr en að lestri loknum. Óttari tekst á einstakan hátt að skapa mikla spennu í sögum sínum úr íslenskum raunveruleika. Einlægar frásagnir þeirra sem lenda í raununum, aðstandenda þeirra og björgunarfólks láta engan ósnortinn.

**Risaeðlur**

Það eru til margar bækur um risaeðlur, líf þeirra, tegundir þeirra og vekja þær upp hugmyndir og umræðu hjá börnum og fullorðnum.

Happdrættið var að sjálfsögðu á sínum stað og sú heppna var Ingibjörg Þorgerður.

Margrét sleit fundi og slökkti á kertum vináttu, trúmennsku og hjálpsemi .

Guðlaug ritaði fundargerð.